මේ වෙනස්වීමෙහි හොඳ-නරක දෙක ම සමඟ ආදරය, ලිංගිකත්වය, විවාහ ජීවිතය, දූ-දරු ,මාපිය සබඳතා පිළිබඳ සංවේදී කතාන්දරයක් “ආදරණීය වික්ටෝරියා” නවකතාවෙහි අන්තර්ගත ය.මේ කතාවේ අන්තර්ගතය ඔස්සේ ප්‍රධාන සමාජ සංවාද හතරක් මතු කර ගත හැකි ය.(I) අරක්කු නිෂ්පාදනය හා රටේ ආර්ථිකය(II) සිංහලයාගේ අභිචාර විධි හා අධි-මානසික වන්දනය(III) ගමනාගමනය, වෙළෙඳාම හා නව පාරිභෝගිකයන් නිසා මතු වූ අලුත් ප්‍රභූ පන්තිය(IV) ඉංග්‍රීසි පාලනය යටතේ සිදු වූ සමාජ - ආර්ථික පරිවර්තනය දේශීය චින්තනය විනාශ කළ ආකාරය.“ආදරණීය වික්ටෝරියා” කතාවට පසුබිම් වන්නේ ශ්‍රී ලංකාවේ 1867 අප්‍රේල් 26දා සිට ආසන්න වශයෙන් 1897-ජූනි-20 දක්වා වූ කාල පරාසය යි.